**Atraminės sienutės (gabiono) ĮRENGIMO darbų**

**PIRKIMO - PARDAVIMO SUTARTIS NR. V10-57**

2024 m. gegužės 31 d.

Kaunas

Biudžetinė įstaiga **Lietuvos zoologijos sodas**, juridinio asmens kodas 191716918, kurios registruota buveinė Radvilėnų pl. 21, Kaunas, atstovaujamas direktoriaus pavaduotojo Lauro Stacevičiaus, veikiančio pagal 2024 m. gegužės 27 d. direktoriaus įsakymą Nr. V-54, (toliau – Užsakovas) ir

Uždaroji akcinė bendrovė **„Hidrum“** juridinio asmens kodas 300131732, atstovaujama direktoriaus Mindaugo Suranto, kurios registruota buveinė Perkūno al. 50A-1, LT- 44226 Kaunas, veikiančio(-ios) pagal bendrovės įstatus (toliau – Tiekėjas), ir

toliau kartu vadinamos Šalimis, o kiekviena atskirai – Šalimi, pagal viešojo pirkimo „Atraminės sienutės (gabiono) įrengimo darbai“, vykdomo neskelbiamos apklausos būdu, vadovaujantis mažos vertės neskelbiamos apklausos pirkimo būdu, 2024-05-28 d. rezultatais Pažyma Nr. V3-PIR-14 , sudarė šią darbų pirkimo – pardavimo sutartį (toliau – Sutartis).

**I SKYRIUS**

**SUTARTIES DALYKAS**

1. Lietuvos zoologijos sodo, kitos paskirties inžinerinio statinio Atraminė sienutė (gabionas) darbai atliekami pagal techninėje specifikacijoje (Sutarties 1 priedas) nurodytus reikalavimus (toliau – Darbai).

**II SKYRIUS**

**SUTARTIES KAINA**

1. Pradinės Sutarties vertė lygi laimėjusio Tiekėjo pasiūlymo Darbų kainai be pridėtinės vertės mokesčio (toliau – PVM). Sutartyje nurodytų Darbų kaina be PVM, yra 13 200,00 Eur (Trylika tūkstančių du šimtai Eurų 00 ct). Darbų kaina su PVM yra **15 972,00 Eur** (Penkiolika tūkstančių devyni šimtai septyniasdešimt du Eurai 00 ct).
2. Sutarčiai taikoma fiksuotos kainos kainodara. Pradinė Sutarties vertė (be PVM) yra fiksuota ir negali būti keičiama per visą Sutarties galiojimo laikotarpį. Į pradinės Sutarties vertę (be PVM) turi būti įskaičiuoti visi mokesčiai, išskyrus PVM, ir visos su darbais susijusios išlaidos, t. y. su Sutarties įgyvendinimui reikalingų darbų atlikimu, prekių sukūrimu, įsigijimu, pristatymu, muitais, saugojimu, sandėliavimu, diegimu, instaliavimu, paleidimu, montavimu, įrengtų patalpų išvalymu, Užsakovo darbuotojų apmokymu naudotis sumontuota įranga, įskaitant įrangos veikimą ir priežiūrą, kitų elementų priežiūrą, programinės įrangos valdymą ir pan., dokumentų, kurių reikalauja Užsakovas, rengimu ir pateikimu, Europos Sąjungos struktūrinių fondų reikalavimus atitinkančiu ženklinimu, prekių garantine priežiūra, autoriniais atlyginimais, sąskaitų pateikimu per „E. sąskaita“ sistemą ir pan. susijusios išlaidos. Jei kai kurie darbai, paslaugos, medžiagos ar mokesčiai nėra įvertinti, laikoma, kad jie bus atliekami neatlygintinai, iš Tiekėjo lėšų. Tiekėjas neturi teisės reikalauti padengti jokių išlaidų, viršijančių pradinę Sutarties vertę (be PVM), numatytą šioje Sutartyje, ir taikomą PVM. Tiekėjas prisiima visą riziką dėl to, kad dėl ne nuo Užsakovo priklausančių aplinkybių padidės su Sutarties vykdymu susijusios Tiekėjo išlaidos ir Tiekėjui Sutarties vykdymas taps sudėtingesnis (Tiekėjui padidės įsipareigojimų vykdymo kaina). Tiekėjo įsipareigojimų pagal šią Sutartį vykdymo kainos padidėjimas nesuteikia Tiekėjui teisės sustabdyti Sutarties vykdymą ar atsisakyti Sutarties šiuo pagrindu.
3. Tiekėjas patvirtina, kad yra gavęs visą būtiną informaciją, kurią jis, panaudodamas visas savo žinias ir rūpestingumą, galėjo gauti iki Sutarties pasirašymo ir kuri gali turėti įtakos Sutarties kainai. Turi būti laikoma, kad Sutartyje nurodyta pradinės Sutarties vertė apima visus Tiekėjo sutartinius įsipareigojimus ir viską, kas būtina tinkamam Sutarties vykdymui ir užbaigimui, įskaitant Sutarčiai įvykdyti būtinas paslaugas ir prekes, kurios nors ir nebuvo tiesiogiai nustatytos Sutartyje, tačiau kurias Tiekėjas turėjo ir galėjo numatyti ir įvertinti dar iki pasiūlymų pateikimo termino pabaigos.
4. Taikomo PVM (jei taikomas) tarifo dydžio perskaičiavimas:
	1. bet kuriuo Sutarties galiojimo momentu taikomas PVM turi būti perskaičiuojamas, kai teisės aktais pakeičiamas PVM tarifo dydis;
	2. PVM pokyčio dydis yra proporcingas PVM tarifo pokyčio dydžiui;

Sutarties kainos perskaičiavimo formulė pasikeitus PVM tarifui:



  - Perskaičiuota Sutarties kaina (su PVM)
  - Sutarties kaina (su PVM) iki perskaičiavimo

 A – Atliktų darbų kaina (su PVM) iki perskaičiavimo

  - senas PVM tarifas (procentais)

  - naujas PVM tarifas (procentais)

* 1. esant Sutarties 6.1 papunktyje nurodytai sąlygai, suinteresuota Šalis raštu kreipiasi į kitą Šalį dėl PVM perskaičiavimo. Susitarimas dėl taikomo PVM tarifo pasikeitimo įforminamas raštu, Šalių suderinamas ir laikomas sudėtine Sutarties dalimi. Perskaičiuotas PVM taikomas tik tiems darbams, prekėms / paslaugoms (likusiai jų daliai), kurios bus tiekiamos / teikiamos po naujo PVM tarifo įsigaliojimo, išskyrus atvejus, kai Tiekėjas vėluoja įvykdyti atitinkamus savo įsipareigojimus Sutartyje nurodytais terminais.
1. PVM tarifo dydžio perskaičiavimas taikomas tik tada, jei PVM tarifas keičiasi (didėja arba mažėja) dėl teisės aktų pasikeitimo, ir netaikomas, jei PVM tarifas didėja ar atsiranda pareiga jį mokėti dėl nuo Tiekėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Tiekėjas turi įvertinti, teikdamas pasiūlymą, ir tokiu atveju paslaugų / prekių kaina nebus keičiama.
2. Pradinės Sutarties vertė (be PVM) Sutarties galiojimo laikotarpiu nebus peržiūrima.

**III SKYRIUS**

**DARBŲ PRIĖMIMAS IR APMOKĖJIMO TVARKA**

1. Avansinis mokėjimas nenumatomas.
2. Jei Sutarties vykdymo metu paaiškėja aplinkybės, dėl kurių Tiekėjo parengtuose dokumentuose numatyti sprendiniai nebegali būti įgyvendinti, Tiekėjas turi Užsakovui pateikti ne prastesnės techninės kokybės sprendinių siūlymus nei numatyti ir patikslinimą suderinti su Užsakovu. Užsakovas turi teisę nesutikti su Tiekėjo siūlomais tikslinimais, pakeitimais, jeigu siūlomi sprendiniai yra prastesnės techninės kokybės nei tie, kurie yra numatyti.
3. Tiekėjui mokama tik už faktiškai, tinkamai, kokybiškai ir laiku atliktus Darbus, nurodytus techninėje specifikacijoje (Sutarties 1 priedas), kuri yra neatsiejama Sutarties dalis.
4. Darbai priimami pagal Tiekėjo parengtą atliktų Darbų aktą, jį pasirašant abiejų Šalių atstovams, jeigu darbai atitinka Sutarties reikalavimus. Pagal pasirašytą atliktų Darbų aktą Tiekėjas teikia sąskaitą tarpiniam mokėjimui. Pasirašydamas tarpinį atliktų Darbų aktą Užsakovas neperima perduodamų Darbų sugadinimo ar atsitiktinio žuvimo rizikos, o šis aktas sudaromas tik atsiskaitymų su Rangovu tikslais. Darbų rezultato sugadinimo ar atsitiktinio žuvimo rizika pereina Užsakovui tik Šalims pasirašius Baigiamąjį perdavimo aktą.
5. Per 10 (dešimt) kalendorinių dienų po atliktų Darbų akto pateikimo dienos Užsakovas:
	1. priima akte nurodytus tinkamai ir faktiškai atliktus Darbus, pasirašydamas atliktų Darbų aktą. Atliktų Darbų aktas pasirašomas 2 (dviem) vienodą teisinę galią turinčiais egzemplioriais;
	2. motyvuotai atmeta atliktų Darbų aktą, jei nustato Darbų neatitiktį Sutartyje nurodytiems reikalavimams. Tokiu atveju Tiekėjui raštu nurodo Darbų trūkumus ar kitus Sutarties pažeidimus ir nustato protingą terminą tiems trūkumams neatlygintinai pašalinti.
6. Tiekėjui laiku neištaisius Užsakovo nurodytų defektų, jų taisymo suma išskaitoma iš galutinio mokėjimo sumos arba defektų šalinimo suma sumažinama Sutarties kaina. Užsakovas turi teisę Darbų defektų šalinimui pasitelkti trečiuosius asmenis.
7. Galutinis visų Darbų perdavimas turi būti įforminamas Baigiamuoju perdavimo aktu. Tiekėjas, atlikęs visus Sutartyje numatytus Darbus, pateikia Užsakovui pasirašytą Baigiamąjį perdavimo aktą. Užsakovas ne vėliau kaip per 10 (dešimt) kalendorinių dienų nuo dokumento pateikimo dienos jį pasirašo arba pateikia Tiekėjui pastabas dėl trūkumų ir nustato terminą, per kurį jie turi būti ištaisyti.
8. Visų Darbų atlikimas pagal Sutartį laikomas užbaigtu, kai yra atlikti visi Sutartyje numatyti Darbai ir reikalinga įranga yra pristatyta ir visiškai įrengta, įdiegta, paleista, pateikti sertifikatai ir atitinkami leidimai ir kt., tinkamai ir sėkmingai atlikti visi reikalingi bandymai ir tinkamai ištaisyti visi Užsakovo (įskaitant ir tuos, kurie buvo pastebėti įrengimo metu) pastebėti defektai (trūkumai).
9. Tiekėjas nėra atleidžiamas nuo atsakomybės vien remiantis tuo faktu, kad pretenzija dėl Sutartyje numatytų Darbų trūkumų nebuvo pareikšta perdavimo Užsakovui metu. Užsakovas turi teisę ir po Darbų bei dokumentacijos priėmimo (patvirtinimo) ir (ar) sąskaitų apmokėjimo pareikšti pretenzijas Tiekėjui dėl jau priimtų Sutartyje numatytų Darbų trūkumų, kurie nebuvo nurodyti Darbų perėmimo metu.
10. Tiekėjas, Sutartyje nustatyta tvarka perdavęs Užsakovui Darbus, pateikia Užsakovui Užsakovo patvirtinto atliktų Darbų akto pagrindu išrašytą sąskaitą faktūrą. Tiekėjas sąskaitą faktūrą privalo pateikti elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiamos Tiekėjo pasirinktomis elektroninėmis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros teikiamos tik naudojantis informacinės sistemos „E. sąskaita“ priemonėmis (elektroninės paslaugos ,,E. sąskaita“ svetainė pasiekiama adresu [www.esaskaita.eu](http://www.esaskaita.eu)).
11. Pagal pateiktą sąskaitą faktūrą Užsakovas sumoka Tiekėjui per 20 (dvidešimt) kalendorinių dienų nuo projekto finansavimo lėšų gavimo iš įgyvendinančios institucijos į projekto sąskaitą dienos, bet ne vėliau kaip per 60 (šešiasdešimt) kalendorinių dienų nuo sąskaitos faktūros gavimo dienos.
12. Užsakovas gali tiesiogiai atsiskaityti su subtiekėjais. Apie šią galimybę Užsakovas subtiekėją informuoja atskiru pranešimu per 3 (tris) darbo dienas nuo informacijos iš Tiekėjo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi ne vėliau kaip per 2 (dvi) darbo dienas pateikti prašymą Užsakovui. Tokiu atveju su Užsakovu, Tiekėju ir subtiekėju sudaroma trišalė sutartis, kurioje pateikiama tiesioginio atsiskaitymo su subtiekėju tvarka, atsižvelgiant į Sutartyje ir subtiekimo sutartyje nustatytus reikalavimus, įskaitant teisę Tiekėjui prieštarauti dėl nepagrįstų mokėjimų. Trišalės sutarties dėl tiesioginio atsiskaitymo su subtiekėju pasirašymas nekeičia Tiekėjo atsakomybės dėl Sutarties vykdymo.

**IV SKYRIUS**

**ŠALIŲ ĮSIPAREIGOJIMAI**

1. **Užsakovas įsipareigoja**:
	1. Sutarties vykdymo metu bendradarbiauti su Tiekėju, pateikti Tiekėjui visą informaciją ir dokumentus, reikalingus tinkamam Sutarties įvykdymui;
	2. nurodyti Užsakovo kontaktinius asmenis, kurie bendradarbiaus su Tiekėju Sutarties vykdymo metu;
	3. gavęs derinimui Tiekėjo parengtus dokumentus, juos suderinti arba pastabas dėl jų tikslinimo pateikti ne vėliau kaip per 10 (dešimt) kalendorinių dienų nuo tokių dokumentų gavimo dienos;
	4. sumokėti Tiekėjui už tinkamai, kokybiškai ir laiku atliktus Darbus pagal Tiekėjo pateiktas sąskaitas faktūras Sutarties III skyriuje nustatyta tvarka ir terminais;
2. **Tiekėjas įsipareigoja**:
	1. užtikrinti, kad Darbai atitiktų Sutartyje nurodytus reikalavimus;
	2. atlikdamas Darbus taikyti aplinkos apsaugos vadybos priemones, tenkinančias šiuos reikalavimus: **Šis pirkimas laikomas žaliuoju pirkimu, nes pirkime taikomas aplinkos apsaugos priemonių įgyvendinimas:** vadovaujantis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (toliau – aprašas), 4.3 papunkčiu.
	3. iki su Užsakovu suderinto Darbų atlikimo laiko, jiems reikalingas prekes tinkamai sandėliuoti ir užtikrinti jų saugumą savo kaštais ne Užsakovo patalpose;
	4. parengti ir Užsakovui pateikti derinimui detalų Darbų atlikimo grafiką (toliau – grafikas) Sutarties vykdymo metu, Užsakovui neprieštaraujant, grafikas gali būti koreguojamas, keičiant tarpinius, tačiau ne galutinius terminus, išskyrus Sutarties V skyriuje nurodytus atvejus. Sutartyje nurodyta darbų atlikimo trukmė negali būti keičiama;
	5. užtikrinti, kad Darbai būtų atliekami Sutartyje nurodytu eiliškumu, Sutartyje ir Užsakovo patvirtintame grafike nurodytais terminais;
	6. pasirūpinti visais prietaisais, įrengimais, instrumentais, medžiagomis, prekėmis, darbų sauga ir darbo jėga, reikalinga Sutarties vykdymui;
	7. prisiimti visą su Sutartimi susijusią riziką iki Baigiamojo perdavimo akto pasirašymo momento;
	8. perleisti Užsakovui nuosavybės teises po Baigiamojo perdavimo akto (be trūkumų) pasirašymo. Intelektinės nuosavybės teisių perėjimui taikomos Sutarties VII skyriuje nurodytos nuostatos;
	9. bendradarbiauti su Užsakovu Darbų atlikimo ir parengtų dokumentų derinimo, sudaryti sąlygas Užsakovo atstovams apžiūrėti statybos darbus ir susipažinti su visa rengimo medžiaga ir dokumentacija;
	10. neatlygintinai konsultuoti Užsakovą visą Sutarties galiojimo laikotarpį visais jam iškilusiais klausimais, susijusiais su tinkamu Sutarties vykdymu. Visos konsultacijos, susitikimai, pasitarimai su Užsakovu vykdomi lietuvių kalba;
	11. naudoti kokybiškas, saugias, naujas medžiagas. Medžiagos turi būti naujos, nenaudotos, neatnaujintos. Tiekėjas taip pat garantuoja, kad atliekant Darbus pagal Sutartį, naudojamos medžiagos yra kokybiškos, neturi dizaino, medžiagų ar darbo defektų arba defektų, atsiradusių dėl kokių nors Tiekėjo veiksmų ar jų nebuvimo, taip pat galinčių atsirasti normaliai naudojant paskirties vietoje esančiomis sąlygomis. Garantiniu laikotarpiu pakeistoms detalėms, medžiagoms ir kt. turi būti suteikiami ne trumpesni, nei techninėje specifikacijoje (Sutarties 1 priedas) nurodyti, garantiniai terminai;
	12. atliktiems Darbams suteikti ne trumpesnį kaip nustatytas norminiuose dokumentuose garantinį terminą (laikotarpį);
	13. operatyviai vykdyti garantinio laikotarpio metu atsiradusių darbų defektų šalinimą ir, pagal Užsakovo poreikį, garantiniu laikotarpiu nemokamai konsultuoti Užsakovą jo darbo metu telefonu ir (arba) raštu;
	14. garantiniu laikotarpiu neatlygintinai ištaisyti Darbų trūkumus, gedimus (funkcionavimo sutrikimus) ne vėliau kaip per 24 (dvidešimt keturias) valandas nuo rašytinio pranešimo apie trūkumus, gedimus (funkcionavimo sutrikimus) gavimo. Jeigu nurodytų trūkumų, gedimų (funkcionavimo sutrikimo) per šiame papunktyje nurodytus terminus pašalinti negalima dėl objektyvių nuo Rangovo nepriklausančių priežasčių, toks terminas gali būti pratęstas Šalių susitarimu;
	15. gavus užklausas iš projektą finansuojančios agentūros ar kitų institucijų, operatyviai ir išsamiai teikti atsakymus, paaiškinimus, kitą prašomą informaciją;
	16. užtikrinti Sutarties vykdymo metu iš Užsakovo gautos ir su Sutarties vykdymu susijusios informacijos konfidencialumą, išskyrus atvejus, kai yra gautas Užsakovo sutikimas viešinti tokią informaciją, bei apsaugą. Užsakovui raštu paprašius, grąžinti visus iš Užsakovo gautus Sutarčiai vykdyti reikalingus dokumentus;
	17. nenaudoti Sutartyje numatytų Darbų pavadinimo ar prekių ženklų jokioje reklamoje, leidiniuose ar kitur be išankstinio rašytinio Užsakovo sutikimo;
	18. užtikrinti, kad Sutartį vykdytų kvalifikuoti, reikalaujamą patirtį turintys specialistai, įskaitant nurodytus prie Sutarties pridedame sąraše;
	19. užtikrinti, kad Sutarties vykdymo metu Rangovas turėtų teisę vykdyti verstis veikla, kuri reikalinga Darbų atlikimui;
	20. savo sąskaita atlyginti Užsakovui ir tretiesiems asmenims tiesioginius nuostolius, kurie atsirado dėl netinkamo Sutarties vykdymo ar jos nevykdymo;
	21. užtikrinti, kad Sutartį vykdys tik tokią teisę turintys asmenys;
	22. ne vėliau negu Sutartis pradedama vykdyti, pranešti, Tiekėjui tuo metu žinomų, subtiekėjų pavadinimus, kontaktinius duomenis ir jų atstovus, taip pat privalo informuoti apie minėtos informacijos pasikeitimus visu Sutarties vykdymo metu, įskaitant informaciją apie ketinamus pasitelkti naujus Subtiekėjus;
	23. pagal Užsakovo raštu nurodytas pastabas per Užsakovo nurodytą terminą neatlygintinai pašalinti trūkumus;
	24. nedelsiant raštu informuoti Užsakovą apie bet kurias aplinkybes, kurios trukdo ar gali sutrukdyti Tiekėjui užbaigti Darbus Sutartyje nustatytais ir (ar) grafike nurodytais terminais;
	25. Sutarties vykdymo metu, ne rečiau kaip kartą per savaitę, teikti Užsakovui ataskaitas apie Darbų atlikimą, kylančias rizikas, jų valdymą ir pan. Ataskaitos teikiamos iš anksto su Užsakovu suderintu būdu – gyvais ar nuotoliniais susitikimais, iš anksto suderintu bei abiem Šalims tinkamu laiku.
3. Iki Baigiamojo perdavimo akto pasirašymo dienos Tiekėjas turi:
	1. ištestuoti (atlikti bandymus) visus Darbus, įskaitant įrenginius bei montavimo darbų kokybę, esant poreikiui, atlikti reikiamus pakeitimus, taisymus ir kitus darbus, kurie būtini, siekiant užtikrinti, kad įranga veiktų sėkmingai ir be klaidų.
	2. Užsakovui pateikti visą įrangos dokumentaciją (instrukcijas, schemas, naudojimo ir eksploatavimo instrukcijas, kitus su įranga ir jų naudojimu susijusius dokumentus ir kt.);
	3. atlikti teritorijos sutvarkymą, išvalymą;
	4. ištaisyti visus Darbų trūkumus, įskaitant neesminius.
4. Už Darbus, kuriuos Tiekėjas atlieka savavališkai nukrypdamas nuo Sutarties, neatlyginama.

**V SKYRIUS**

**DARBŲ SUSTABDYMAS**

1. Užsakovas raštu dėl aplinkybių, nurodytų Sutarties 26 punkte, gali bet kada nurodyti Tiekėjui sustabdyti Darbų vykdymą ne ilgesniam nei 1 (vieno) mėnesio laikotarpiui, nurodant (jeigu įmanoma) sustabdymo trukmę dienomis.
2. Aplinkybės, dėl kurių gali būti stabdomi darbai, yra:
	1. laiku neatlaisvinta Darbų atlikimo vieta;
	2. Darbų neįmanoma vykdyti dėl vėluojančių kitų rangovų atliekamų rangos darbų Objekte;
	3. nenumatytas gamtos jėgų veikimas;
	4. sustabdytas finansavimas arba trūksta finansavimo lėšų.
3. Sustabdyti Darbai neatliekami iki jų vykdymo atnaujinimo. Darbai atnaujinami pagal rašytinį Užsakovo nurodymą, išnykus aplinkybėms, dėl kurių buvo atliktas sustabdymas. Tiekėjas privalo pradėti vykdyti Darbus per 10 (dešimt) kalendorinių dienų nuo rašytiniame Užsakovo nurodyme nurodyto termino. Darbų atlikimo terminas automatiškai pratęsiamas tiek dienų, kiek truko sustabdymo laikotarpis.
4. Atnaujinus Darbus po sustabdymo, Rangovas pateikia patikslintą grafiką, kuriame patikslinamas Darbų atlikimas tik toje apimtyje kiek įtakos turėjo sustabdymo laikotarpis.
5. Darbų sustabdymo laikotarpiu visas Darbams reikalingas medžiagas Tiekėjas privalo savo sąskaita prižiūrėti, sandėliuoti, saugoti nuo sugadinimo, praradimo arba žalos, užtikrinti žmonių saugą, saugojimo ir (ar) įrengimo vietoje ir išvengti aplinkos taršos. Jokios kompensacijos ar išlaidų atlyginimas per Darbų sustabdymo laikotarpį Tiekėjui nebus mokamos.

**VI SKYRIUS**

**ŠALIŲ TEISĖS IR ATSAKOMYBĖ**

1. Užsakovas suteikia įgaliojimą Rangovui veikti Lietuvos Respublikos Statybos įstatymo 221 straipsnio ribose su visomis iš to išplaukiančiomis pasekmėmis.
2. Šalys atsako už Sutartimi prisiimtų įsipareigojimų kokybišką ir savalaikį vykdymą.
3. **Tiekėjas:**
	1. atsako už atliekamus statybos darbus, transportavimą, sandėliavimą, saugojimą, surinkimą, instaliavimą, visus su tuo susijusius mokesčius, muitus ir pan. per visą Darbų vykdymo laikotarpį;
	2. atsako už subtiekėjų (jei tokie yra pasitelkiami) prievolių vykdymą ar netinkamą vykdymą;
	3. Sutarties vykdymo metu gali pakeisti (Užsakovui pareikalavus – privalo pakeisti) subtiekėjus arba pasitelkti naujus. Apie tai Tiekėjas turi informuoti Užsakovą, nurodydamas subtiekėjo pakeitimo ar pasitelkimo priežastis. Jei subtiekėjui pirkimo dokumentuose buvo keliami kvalifikacijos reikalavimai arba reikalavimai dėl pašalinimo pagrindų nebuvimo, arba Tiekėjas rėmėsi subtiekėjo pajėgumais, kad atitiktų pirkimo dokumentuose nustatytus kvalifikacijos reikalavimus, keičiamas ar naujai pasitelkiamas subtiekėjas turi atitikti atitinkamus pirkimo dokumentuose nustatytus reikalavimus, t. y. Tiekėjas privalo pateikti naujo subtiekėjo kvalifikacijos atitiktį ir pašalinimo pagrindų nebuvimą patvirtinančius dokumentus. Naujas subtiekėjas turi turėti ne žemesnę nei pirkimo dokumentuose nurodytą (į kurią buvo atsižvelgta vertinant pasiūlymą) kvalifikaciją. Jeigu subtiekėjas neatitinka kvalifikacijos reikalavimų ar atitinka bent vieną pirkimo dokumentuose nustatytą pašalinimo pagrindą (jei taikoma), Užsakovas reikalauja, kad Tiekėjas pakeistų minėtą subtiekėją reikalavimus atitinkančiu subtiekėju. Tiekėjas privalo pateikti visus dokumentus, pagrindžiančius atitinkamo specialisto atitiktį pirkimo dokumentuose nustatytiems reikalavimams. Užsakovas, gavęs Tiekėjo prašymą, turi atsakyti ne vėliau kaip per 5 (penkias) darbo dienas ir tik pagrįstais atvejais turi teisę nesutikti su subtiekėjo pakeitimu ar pasitelkimu. Šalims sutikus dėl subtiekėjo pakeitimo ar naujo subtiekėjo pasitelkimo, Šalys raštu sudaro susitarimą dėl subtiekėjo pakeitimo ar pasitelkimo. Šis susitarimas yra neatskiriama Sutarties dalis. Naujas subtiekėjas gali pradėti vykdyti jam Tiekėjo pavestus įsipareigojimus pagal Sutartį ne anksčiau, nei bus pasirašytas šis susitarimas. Tiekėjas negali vienašališkai keisti ar pasitelkti naujų subtiekėjų, apie tai neinformavęs Užsakovo ir tokio pakeitimo neįforminęs susitarimu dėl Sutarties pakeitimo, nes tai laikoma esminiu Sutarties sąlygų pažeidimu ir tokiu atveju Užsakovas turi teisę vienašališkai nutraukti Sutartį dėl Tiekėjo kaltės. Jei pakeisto ar pasitelkto naujo subtiekėjo padėtis atitinka bent vieną pagal Lietuvos Respublikos viešųjų pirkimų įstatymo (toliau – Įstatymas) 46 straipsnį nustatytą pašalinimo pagrindą, Užsakovas reikalauja, kad Tiekėjas per Užsakovo nustatytą terminą pakeistų minėtą subtiekėją reikalavimus atitinkančiu subtiekėju;
	4. privalo užtikrinti, kad Sutartį vykdys tik tokią teisę turintys, reikiamos kvalifikacijos ir patirties specialistai, nurodyti prie Sutarties pridedamame sąraše. Jei Sutarties vykdymo metu būtina keisti prie Sutarties pridedamame sąraše nurodytą specialistą (kai susiję su pirkimo sutartyje nurodytų asmenų liga, darbo santykių su jais nutraukimu bei kitomis panašiomis aplinkybėmis), Tiekėjas apie tai privalo nedelsdamas pranešti Užsakovui ir, suderinęs su Užsakovu, pakeisti jį lygiaverčiu (ne žemesnės kvalifikacijos ir ne mažesnės patirties) specialistu. Kitu atveju laikoma esminiu Sutarties sąlygų pažeidimu ir Užsakovas turi teisę vienašališkai nutraukti Sutartį.
	5. Sutartyje numatytus Darbus atlieka savo medžiagomis, priemonėmis, mechanizmais ir rizika, jeigu Sutartyje nenurodyta kitaip;
	6. atsako už Darbų metu jam suteiktų patalpų saugumą. Jeigu Darbų atlikimo metu dėl Tiekėjo veiksmų bus patirta žala pastatams, jame esantiems įrenginiams ar turtui, už tai atsakingas Tiekėjas.
	7. neatlikęs Darbų per Sutartyje nurodytus terminus, moka Užsakovui 0,02 (dviejų šimtųjų) proc. dydžio delspinigių nuo Sutarties vertės be PVM už kiekvieną galutinio Darbų atlikimo termino pažeidimo dieną;
	8. per Užsakovo nurodytus terminus neištaisęs Darbų trūkumų (defektų), moka Užsakovui 0,02 proc. dydžio delspinigius nuo Sutarties vertės be PVM už kiekvieną pavėluotą dieną.
4. **Užsakovas**:
	1. atsako už atsiskaitymą su Tiekėju Sutarties III skyriuje nurodyta tvarka. Už kiekvieną uždelstą apmokėjimo dieną, Tiekėjui pareikalavus, moka 0,02 (dvi šimtąsias) proc. dydžio delspinigius nuo atitinkamoje sąskaitoje faktūroje nurodytos sumos;
	2. bet kuriuo Sutarties galiojimo metu turi teisę tikrinti Darbų atlikimo eigą ir kokybę. Nustatęs trūkumus, nedelsdamas raštu pranešti apie juos Tiekėjui;
	3. turi teisę sustabdyti Darbų vykdymą, jeigu Tiekėjas nukrypsta nuo nustatytų reikalavimų, ir pareikalauti pašalinti trūkumus;
	4. turi teisę tikrinti Tiekėją kaip vykdomi reikalavimai konkrečioms aplinkos apsaugos vadybos priemonėms;
	5. turi teisę nepasirašyti atliktų Darbų aktų ir nemokėti už nekokybiškai atliktus darbus (sustabdyti mokėjimus), kol nebus pašalinti trūkumai ir ištaisytos klaidos;
	6. turi teisę Sutarties vykdymo metu reikalauti specialistų ir/ arba subtiekėjų, kurie netinkamai atlieka Sutartyje numatytas pareigas, pakeitimą, nurodydamas pakeitimo motyvus;
	7. turi teisę vienašališkai nutraukti Sutartį Įstatymo 90 straipsnyje ir/ ar Sutarties VII skyriuje nustatyta tvarka.
5. Vienai Sutarties Šaliai pažeidus Sutartį, nukentėjusioji Šalis turi teisę:
	1. reikalauti kitos Šalies vykdyti sutartinius įsipareigojimus;
	2. reikalauti atlyginti nuostolius;
	3. reikalauti sumokėti Sutartyje nustatytas baudas;
	4. reikalauti sumažinti kainą, neįvykdyta ar netinkamai įvykdyta Tiekėjo įsipareigojimų dalimi;
	5. nutraukti Sutartį;
	6. taikyti kitus Lietuvos Respublikos galiojančių teisės aktų nustatytus teisių gynimo būdus.
6. Šalis neatsako už Sutartyje numatytų įsipareigojimų neįvykdymą arba netinkamą įvykdymą, jeigu tai įvyko dėl kitos Šalies kaltės. Šalių ginčai dėl Sutarties nevykdymo ar dėl netinkamo vykdymo sprendžiami derybomis, o nepavykus susitarti – Lietuvos Respublikos teisės aktų nustatyta tvarka. Teritorinis teismingumas parenkamas pagal Užsakovo buveinės vietą.

**VII SKYRIUS**

**SUTARTIES GALIOJIMAS, KEITIMAS IR NUTRAUKIMAS**

1. Bendras visų Darbų atlikimo terminas **per 30 (trisdešimt) kalendorinių dienų** nuo Sutarties įsigaliojimo. Sutarčiai įsigaliojus, ji galioja iki visiško Sutartyje numatytų įsipareigojimų įvykdymo arba iki Sutarties nutraukimo.
2. Sutartis pasirašoma Sutarties Šalių (jei sudaroma elektroninė Sutartis, Sutarties Šalys ją pasirašo kvalifikuotais elektroniniais parašais, jei Sutartis sudaroma pasirašant popierinį dokumentą – ją Šalys pasirašo ir patvirtina antspaudais (jeigu antspaudus privalo turėti). Sutarties įsigaliojimo diena laikytina Sutarties pasirašymo data.
3. Pasirašant popierinį dokumentą, Sutartis sudaroma 2 (dviem) vienodos teisinės galios egzemplioriais, po vieną kiekvienai Šaliai.
4. Sutarties sąlygos Sutarties galiojimo laikotarpiu negali būti keičiamos, išskyrus Įstatymo 89 straipsnyje numatytus atvejus. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai rašytinį prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą nesutinkanti pakeisti atitinkamą Sutarties sąlygą Šalis motyvuotai atsako per 10 (dešimt) kalendorinių dienų nuo prašymo pateikimo dienos.
5. Jei priskaičiuotų baudų dydis viršija 2 (du) proc. Pradinės Sutarties vertės, Užsakovas, ne vėliau kaip prieš 7 (septynias) kalendorines dienas raštu įspėjęs Tiekėją, gali:
	1. išskaičiuoti delspinigių sumą iš Tiekėjui mokėtinų sumų;
	2. delspinigių suma sumažinti Sutarties kainą;
	3. nutraukti Sutartį ir pareikalauti atlyginti patirtus nuostolius.
6. Jei Tiekėjas be objektyvių priežasčių atsisako ištaisyti Užsakovo nurodytus trūkumus (defektus) tokius kaip: neveikiantys, negalintys būti naudojami atskirai elementai Užsakovas turi teisę vienašališkai nutraukti šiame skyriuje nustatyta tvarka.
7. Sutartis gali būti nutraukiama rašytiniu Šalių susitarimu, dėl padaryto esminio Sutarties pažeidimo, kaip jis apibrėžiamas žemiau, Lietuvos Respublikos viešųjų pirkimų įstatymo ir/ ar Lietuvos Respublikos civilinio kodekso nustatyta tvarka.
8. Dėl esminių Sutarties sąlygų pažeidimų ir (ar) dėl atvejų, nurodytų Įstatymo 90 straipsnyje, Sutartis nutraukiama vienašališkai, pranešus apie Sutarties nutraukimą kitai Šaliai raštu prieš 14 (keturiolika) kalendorinių dienų. Vienašališkai nutraukus Sutartį, kaltoji Šalis atlygina kitai Šaliai su Sutarties nutraukimu susijusius nuostolius. Jeigu Tiekėjas nevykdo Sutartyje numatytų esminių įsipareigojimų ir (ar) Užsakovas dėl to nutraukia Sutartį ar, nesant Užsakovo kaltės, Sutartį vienašališkai nutraukia Tiekėjas, tokiu atveju Rangovas sumoka Užsakovui 10 (dešimties) procentų Sutarties vertės be PVM baudą ir atlygina Užsakovo nuostolius, kurių nepadengia sumokėta bauda .
9. Esminiu Sutarties pažeidimu laikoma:
	1. jeigu Tiekėjas nepradeda laiku vykdyti Sutarties ir, Užsakovui pareikalavus, per jo nustatytą terminą Sutarties vykdyti nepradeda, kitaip aiškiai parodo ketinimą netęsti savo įsipareigojimų pagal Sutartį arba neatlieka Darbų pagal grafiką ir tampa aišku, kad Darbų įvykdyti iki Darbų atlikimo termino pabaigos neįmanoma, arba, Užsakovui rašytiniu nurodymu atnaujinus Darbų vykdymą, Tiekėjas jų vykdyti nepradeda per Sutarties 27 punkte nurodytą terminą;
	2. jeigu Tiekėjas per Sutarties 40 punkte nurodytą Darbų atlikimo terminą jų nebaigia;
	3. jeigu Tiekėjas per Sutartyje ar Užsakovo numatytus terminus nepašalina Darbų trūkumų (defektų);
	4. jeigu Tiekėjas vienašališkai pakeičia ar pasitelkia naujus subteikėjus, apie tai neinformavęs Užsakovo ir tokio pakeitimo neįforminęs susitarimu dėl Sutarties pakeitimo;
	5. jeigu Tiekėjas vienašališkai pakeičia prie Sutarties pridedamame sąraše nurodytą specialistą;
	6. jeigu Tiekėjas savavališkai, nesuderinęs su Užsakovu, sustabdo Darbus;
	7. jeigu Tiekėjui iškeliama bankroto ar restruktūrizavimo byla ar atsiranda kitų Įstatyme nustatytų pašalinimo pagrindų;
	8. jeigu Užsakovas vėluoja apmokėti Tiekėjo pateiktas sąskaitas faktūras daugiau nei 90 kalendorinių dienų nuo jų gavimo dienos;
	9. kiti Sutarties ir teisės aktų numatyti atvejai, kai tokie atvejai gali būti prilyginami esminiam sutarties pažeidimui pagal Lietuvos Respublikos civilinio kodekso 6.217 straipsnio sąlygas.
10. Sutarties nutraukimas neatleidžia nuo Šalių visiško Sutartimi prisiimtų įsipareigojimų įvykdymo, kurie savo esme galioja po Sutarties nutraukimo.

**VIII SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

1. Šalys neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl aplinkybių, kurių negalėjo kontroliuoti ir protingai numatyti Sutarties sudarymo metu, ir kad protingomis pastangomis negalėjo užkirsti kelio šioms aplinkybėms ar jų padariniams atsirasti. Šalys vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis Atleidimo nuo atsakomybės esant nenugalimos jėgos (*force majeure*) aplinkybėms taisyklėmis.
2. Šalis turi nedelsdama, t. y. ne vėliau kaip per 3 (tris) darbo dienas, pranešti kitai Šaliai raštu apie paaiškėjusias nenugalimos jėgos aplinkybes, dėl kurių Sutarties ar jos dalies įvykdymas gali tapti neįmanomas ar iš esmės pasunkėti.
3. Jeigu nenugalimos jėgos aplinkybės tęsiasi ilgiau kaip 3 (tris) mėnesius nuo pranešimo apie jas gavimo dienos, Šalys tarpusavio susitarimu gali nutraukti Sutartį. Nė viena iš Šalių neturi teisės reikalauti iš kitos Šalies atlyginti dėl to patirtus nuostolius.

**IX SKYRIUS**

**INFORMACIJOS NAUDOJIMAS IR KONFIDENCIALUMAS**

1. Šalys laiko Sutartyje nurodytą informaciją paslaptyje ir be išankstinio rašytinio kitos Šalies sutikimo negali atskleisti jokiam kitam asmeniui, išskyrus asmenis, Šalių paskirtus vykdyti Sutartį. Sutarties turinys tokiems asmenims atskleidžiamas tik tiek, kiek to reikia Sutarties vykdymo tikslais. Be rašytinio Užsakovo sutikimo Tiekėjas negali pasinaudoti jokiais dokumentais ar informacija, išskyrus šios Sutarties vykdymo tikslus bei kai to reikalauja Lietuvos Respublikoje galiojantys teisės aktai.
2. Kiekviena Šalis įsipareigoja išsaugoti visos iš kitų Šalių gautos informacijos, kuri, atsižvelgiant į Lietuvos Respublikos įstatymus, yra įslaptinta ar sudaro komercinę paslaptį, slaptumą ir taip pat įsipareigoja nenaudoti tokios informacijos jokiais kitais tikslais, išskyrus Sutartyje nurodytus tikslus. Esant pagrįstoms priežastims, Šalys turi teisę reikalauti, kad Šalies personalas, dalyvaujantis Sutarties vykdyme, pasirašytų atskirą konfidencialumo pasižadėjimą. Šalys privalo užtikrinti, kad visi jų darbuotojai laikytųsi šio punkto reikalavimų.
3. Valstybės, tarnybos ar komercinės paslapties neatskleidimo įsipareigojimas netaikomas viešai ar kitokiu būdu paskelbtai informacijai arba informacijai, kurią kita Šalis yra teisėtai gavusi ne iš kitos Sutarties Šalies, taip pat informacijai, kuri yra vieša pagal Lietuvos Respublikos įstatymus. Taip pat šis įsipareigojimas yra netaikomas, kai Lietuvos Respublikos teisės aktų nustatyta tvarka informacijos apie pirkimą (taip pat Sutartį) pareikalauja teisėsaugos, kontrolės ir kitos institucijos.
4. Neperžengdama savo atsakomybės, kiekviena Šalis privalo užtikrinti, kad būtų laikomasi Lietuvos Respublikos teisės aktų, reglamentuojančių valstybės, tarnybos ar komercines paslaptis bei duomenų apsaugą.

**X SKYRIUS**

**KITOS SĄLYGOS**

1. Vykdydamos Sutartį, Šalys vadovaujasi Lietuvos Respublikos įstatymais, kitais Lietuvos Respublikos teisės aktais.
2. Iškilusius nesutarimus Šalys sprendžia tarpusavio susitarimu, o nepavykus susitarti – Lietuvos Respublikos įstatymų nustatyta tvarka.
3. Apie juridinio asmens adreso, rekvizitų pasikeitimą Šalys turi pranešti viena kitai per 3 (tris) darbo dienas nuo pasikeitimo dienos. Šalis, nevykdanti šio įsipareigojimo, negali reikšti pretenzijų, jog negavo pranešimų, siųstų paskutiniu jos nurodytu adresu.
4. Šalių atsakingi asmenys:
	1. Užsakovo: *Statybos valdytojas* *Gintautas Kovzonas, tel.* *+370 615 12492, el. p. Gintautas.kovzonas@zoosodas.lt*
	2. Tiekėjo: Direktoriaus pavaduotojas gamybai Darius Šapkauskas, tel. +370 685 48740, el. p.zemkase@yahoo.com
5. Prie Sutarties pridedami dokumentai (priedai) yra neatskiriamos Sutarties dalys.

**SUTARTIES PRIEDAI:**

1. Techninė specifikacija, 5 lapai;
2. Tiekėjo pasiūlymas, X lapai;
3. Statybos darbų grafikas, X lapų;
4. Darbų kiekių žiniaraštis, 1 lapas.

**ŠALIŲ ADRESAI, KITI REKVIZITAI IR PARAŠAI**

|  |  |
| --- | --- |
| **UŽSAKOVAS** | **TIEKĖJAS** |
| **BĮ Lietuvos zoologijos sodas** | **UAB „Hidrum“** |
| Įmonės kodas 191716918,Nėra PVM mokėtojasAdresas Radvilėnų pl. 21, Kaunas,Tel.: +370 (682) 11810El. paštas: info@zoosodas.ltL. e. direktoriaus pareigasDirektoriaus pavaduotojasLauras Stacevičius | Įmonės kodas 300131732PVM mokėtojo kodas LT100002116118Adresas K. Petrausko 26, KaunasTel.: +370 685 58782El. paštas: info@hidrum.lt DirektoriusMindaugas Surantas |
|  |  |
| \_\_\_\_\_\_\_\_\_\_\_\_\_\_\_\_\_\_ data\_\_\_\_\_\_\_\_\_\_\_\_(parašas) A.V. | \_\_\_\_\_\_\_\_\_\_\_\_\_\_\_\_\_\_ data\_\_\_\_\_\_\_\_\_\_\_\_\_\_(parašas) A.V. |

****

*1 Priedas*

**ATRAMINĖS SIENUTĖS (GABIONO) ĮRENGIMO DARBŲ PIRKIMO**

 **TECHNINĖ SPECIFIKACIJA**

1. Perkančioji organizacija - Lietuvos zoologijos sodas (toliau - Užsakovas), Juridinių asmenų registre kodas 191716918, adresas Radvilėnų pl. 21, Kaunas.
2. Pirkimo objektas – “**Lietuvos zoologijos sodo, kitos paskirties inžinerinio statinys Atraminei sienutė (gabionas) pagal pateiktą techninę specifikaciją”** statybos darbai (toliau - Darbai). BVPŽ kodas - 45262600-7 Įvairūs specialieji profesiniai statybos darbai. Darbų atlikimo vieta - Radvilėnų pl. 21, Kaunas.
3. **Sutarties maksimali vertė – 16 000,00** (šešiolika tūkstančių) Eur (su PVM.)
4. Vykdomų darbų aprašymas:

4.1. GAMINIAI, MEDŽIAGOS

4.1.1. Atraminei sienutei (gabionui) naudojami gaminiai ir medžiagos

Gabionas susideda iš dviejų komponentų: plieno vielos „krepšių“ ir jų užpildo – skaldyto akmens (granito).

4.1.2. Vielos krepšiai

Atraminės sienutės segmentai turi būti gamykliniai, viela yra reikiamo storio (>4 mm skersmens) ir stiprumo. Kiekviena vielos jungtis gamykloje suvirinama automatinio suvirinimo įranga. Suvirinti segmentai turi būti cinkuojami aukštos temperatūros cinkotirpale, kad paviršiuje susiformuotų tvirtas apsauginis sluoksnis, atsparus korozijai. Tinklo akutės dydis 50x100mm.

4.1.3. Akmenys

Užpildams naudojami skaldyto granito akmenys. Matmenys 80-150mm.

4.1.4. Dokumentacija

Visi gaminiai, įranga, medžiagos ir priedai turi atitikti nurodytus dokumentacijoje. Parinktos medžiagos ir gaminiai savo paskirtimi patvarumui, dilimui, valymui ir taip toliau turi atitikti šio statinio reikalaujamoms sąlygoms.

Bet kurį specifikacijoje nurodytą importinį produktą galima pakeisti analogišku vietiniu. Vietos produktams turi būti suteikiama aiški pirmenybė, tačiau, jei vietiniai produktai yra blogesnės kokybės, vietinio produkto reikia atsisakyti. Visiems nukrypimams nuo specifikacijos turi būti gautas Užsakovo sutikimas.

Visos medžiagos ir gaminiai turi būti pateikti su:

- gamintojo rekvizitais, firmos atpažinimo ženklu;

- atitikties deklaracija, sertifikatu;

- specifikacija;

- nuoroda kam skiriama;

- spalvos nuoroda;

- pagaminimo data.

Rangovas turi pateikti visos šioje specifikacijoje apibūdintos technologinės, mechaninės dalies ir elektros įrangos katalogus ir standartų dokumentus Užsakovo peržiūrai.

Sąnaudų žiniaraščiuose nurodytiems konkretiems gaminiams ir medžiagoms galimi alternatyvūs pasiūlymai, jei jie atpigins darbus, bet nepablogins techninių ir eksploatacinių savybių.

Rinkdamas komponentus medžiagas, Rangovas turi atsižvelgti į poreikį nepanašius kontaktuojančius metalus apsaugoti nuo korozijos. Rangovas užtikrina, kad visa jo pateikta įranga be struktūrinių pakeitimų gali būti sumontuota projekto dokumentuosenurodytoje padėtyje.

4.1.5. Gaminių ir medžiagų kokybės reikalavimai

Visi gaminiai ir medžiagos turi atitikti specifikacijoje ir brėžiniuose nurodomus kokybės reikalavimus. Jų įpakavimai ar pristatymo dokumentai turi nurodyti jų kokybę arba tokia pati informacija turi būti nurodoma kokiu nors kitu būdu. Specifikacijoje pateikiami bendrieji kokybės reikalavimai.

4.1.6. Gaminiai ir medžiagos, turintys nurodytą patvirtinimo tipą ir standartą, bei kokybės kontrolęJei reikalaujama, kad naudojami gaminiai ir medžiagos būtų nurodyto tipo ar standarto arba jie yra įtraukti į oficialią kokybės kontrolės procedūrą, jie turi turėti tipo patvirtinimo liudijimą, atitikimo standartui ar oficialų kokybės kontrolės patvirtinimą. Tipo patvirtinimo ir atitikimo standartui liudijimai negali būti atskiriami nuo produktų, o identifikacija turi būti visiškai aiški.

4.1.7. Gaminių ir medžiagų atitikties nuorodos jų montavimo metu

Galimi gaminių ir medžiagų atitikties nurodymai montavimo stadijos metu neturi būti uždengiami arba, jei negalima palikti jų matomais, turi būti lengvai ir visiškai atidengiami.

4.1.8. Įpakavimas, transportavimas, tarpinis saugojimas

Transportavimo ir tarpinio saugojimo metu medžiagos turi būti deramai uždengtos ir supakuotos. Ant kiekvieno paketo turi būti nurodytas jo turinys. Jei pristatomos prekės yra birios ir nepakuotos, numeris, rūšis ir kokybė turi būti nurodyti pristatymopranešime.

4.1.9. Gaminių ir medžiagų pristatymas

Gaminių ir medžiagų pristatymą reikia koordinuoti pagal statybos darbų grafiką. Reikia vengti nereikalingo saugojimo statybos aikštelėje. Visi tiekiami gaminiai ir medžiagos turi būti su tinkamais dokumentais.

4.1.10. Pristatymo patikrinimas

Atvežtų prekių išvaizdą, galimus defektus ir žalą reikia patikrinti vizualiai. Prekių užsakovas yra atsakingas už pranešimų dėl galimos žalos ir defektų pateikimą. Visos pretenzijos turi būti pateikiamos prekių tiekėjui.

4.1.11. Saugojimas aikštelėje

Gaminiai ir statybinės medžiagos turi būti saugomi taip, kad nepablogėtų jų kokybė. Reikia laikytis kiekvienos medžiagos, gaminio nurodytų saugojimo reikalavimų ir gamintojo pateiktų galiojančių nuorodų. Statybos aikštelėje prekės turi būti laikomos tinkamose ir jei būtina, izoliuotose, sausose, šildomose ir tinkamai vėdinamose patalpose taip, kad kiekviena medžiaga būtų padėta teisingai ir lengvai patikrinama. Medžiagos ir prekės, pažeistos ar kitaip sugadintos dėl veiklos statybos aikštelėje, turi būti pakeistos naujomis Rangovo sąskaita. Už medžiagų ir gaminių nuostolius arba apgadinimus visiškai atsako Rangovas.

4.2. BENDROS SĄLYGOS

4.2.1. Varžtai, tvirtinimai ir atramos

Visų tvirtinimo elementų ir t.t. dydis, stiprumas, skaičius ir kitos savybės turi būti sukonstruoti taip, kad atlaikytų numatytas apkrovas, išlaikant saugumo reikalavimus, ir nesilpnintų pagrindo ar konstrukcijos, kuriai leistina tokia apkrova.

Dėl bet kurio tipo varžtų, tvirtinimų, atramų ir t.t., kurie nenurodyti specifikacijose ir brėžiniuose panaudojimo, Rangovas turi kreiptis į užsakovą leidimo.

Visi tvirtinimo elementai, pagaminti iš plieno, turi būti apsaugoti nuo korozijos, išskyrus dalis, liekančias betone. Korozijos apsauga betonu turi būti ne mažiau kaip 20 mm.

Visos į betono konstrukcijas įmontuotos dalys turi būti atliekamos inkarų pagalba.

Mediniai į betoną inkaruojami pagrindai turi būti gerai prigludę ir padaryti tik iš impregnuotos medienos. Jei reikia, naudoti varžtus.

4.2.2. Remontas (defektų taisymas)

Jei nenurodyta kitaip, visos angos, įdubimai ir panašūs paviršiai turi būti užlyginami ir apdailinami. Paviršių savybės ir išvaizda turi būti identiška supantiems paviršiams. Kur jungiasi dvi dalys, jungčių stiprumas ir išvaizda turi atitikti jiems nurodytus reikalavimus.

Remontas leidžiamas tais atvejais, kur tokia procedūra nesusilpnins konstrukcijos ar nepablogins išvaizdos.

Jei remonto kiekis ar mastas pasirodo ypatingai didelis ar konstrukcija nepatenkina nurodytų reikalavimų, Rangovas privalo perstatyti tokias konstrukcijas savo sąskaita pagal numatytą laiko grafiką.

Jei suremontuotas taškas turi būti dažomas, dažoma turi būti visa supanti aplinka.

4.2.3. Paslėpti darbai

Rangovas privalo informuoti Užsakovo atstovus Aikštelėje kada galima tikrinti medžiagų ir įvairių stadijų darbų kokybę, prieš įrengiant sekančias konstrukcijas, ar darbus.

4.2.4. Apsauga

Nebaigtos ir užbaigtos statinių dalys turi būti saugomos nuo apgadinimų tolimesnių darbų metu. Turi būti saugoma nuo mechaninio poveikio, nuo purvo, korozijos, lietaus, drėgmės, sniego, ledo, užšalimo, per didelės kaitros ir per greito džiūvimo

4.3. DAŽYMAS IR APDAILA

Rangovo sumontuotos plieninės konstrukcijos, sistemos, pakabinimo prietaisai, atramos ir kiti plieno dirbiniai, turi būti su antikorozine apsauga.

Bent jau žemiau išvardinta įranga turi būti ištisai gamintojo nugruntuota ir nudažyta, jei nenurodyta kitaip:

- gaminiai apskritai.

Bet koks gamintojo padengimo sugadinimas ar sužalojimas turi būti ištaisytas pagal užsakovo reikalavimus.Visų plieninių dirbinių paviršiai, kurie neturi būti izoliuoti, turi būti gruntuoti ir nudažyti dviem sluoksniais geros kokybės sutartos

spalvos dažų.

4.4. TIKRINIMAI IR PRIPAŽINIMAS TINKAMU NAUDOTI

4.4.1. Tikrinimai

Prieš uždengiant konstrukciją ar baigtą darbą, juos reikia pateikti patvirtinimui. Jei tai nepadaroma, užsakovas turi teisę reikalauti, kad dengiančios medžiagos ar dalys būtų nuimamos. Procedūrų nesilaikymo išlaidos teks Rangovui net ir tokiu atveju, jei uždengtas darbas pasirodo besąs tinkamas.

4.4.2. Atsakomybės už defektus laikotarpis

Defektai, kurie galėtų sukelti nepatogumų ar papildomą žalą, turi būti taisomi iškart. Galutinis patikrinimas turi būti atliekamas po vienerių metų nuo priėmimo datos. Priėmimo metu turi būti priimamas sprendimas dėl to, kokiu mastu ir kurie defektai turi būti šalinami iš karto, o kuriuos galima atidėti galutiniam defektų tikrinimui. Į Rangovo atsakomybę įeina visų defektų ir susidėvėjimų taisymas, išskyrus tuos, kuriuos sukėlė netinkama eksploatacija.

Visi remonto darbai turi būti atliekami Rangovo ar tiekėjų esant tinkamai Rangovo priežiūrai.

Visi darbai turi būti atliekami laikantis darbo metodų ir kokybės standartų, pateikiamų sutartyje.

4.5. GARANTIJA

Garantija atitinka bendrų sutarties nuostatų reikalavimus.

Rangovui tenka Lietuvos Respublikos įstatymų nustatyta administracinė, civilinė ir baudžiamoji atsakomybė už blogai atliktų statybos darbų padarinius statybos metu ir per rangos sutartyje nustatytą statinio garantinį laiką (kurio pradžia skaičiuojama nuo statinio pripažinimo tinkamu naudoti dienos), bet ne trumpesnį kaip:

1) pastatų statybos, elektros, mechanikos darbai - 1 metai;

2) paslėptų statinio elementų (konstrukcijų, vamzdynų ir t.t.) - 5 metus.

Rangovas įsipareigoja garantiniu laikotarpiu savo sąskaita skubiai ištaisyti trūkumus, kilusius dėl nepakankamos darbo kokybės,

blogos konstrukcijos ir nestandartinių medžiagų.

Garantija apima ir reikalingą techninį veikimą.

Garantinio laiko trukmė turi būti koreguojama pagal statinių priėmimo metu galiojantį Lietuvos Respublikos statybos įstatymą.

4.6. GARANTINIS APTARNAVIMAS

Rangovas, sudarius sutartį su Užsakovu, gali atlikti sumontuotų įrenginių garantinį aptarnavimą šių įrenginių garantinio laikotarpio metu. Garantinis aptarnavimas apima visas remonto, agregatų keitimo, transporto ir krovimo išlaidas susijusias su aptarnavimo išvykomis pasiūlyme nurodytame laikotarpyje.

1. **Darbų atlikimo terminai**. Visus darbus, numatytus, darbų kiekių žiniaraščiuose, **rangovas privalo atlikti per 30 (trisdešimt) kalendorinių dienų**. Numatytus Darbus rangovas atlieka Teritorijos tvarkymo aprašo projekte nustatytais etapais pagal grafiką, suderinęs su Užsakovu darbų eiliškumą, eigą ir tvarką. Darbų vykdymo metu, atsižvelgiant į atsiradusias nuo Užsakovo ar rangovo nepriklausančias aplinkybes, numatytas grafikas gali būti keičiamas
2. Darbai turi būti vykdomi užtikrinant, kad į teritoriją nepatektų pašaliniai asmenys. Už darbų saugą, priešgaisrinės saugos taisyklių, aplinkosaugos ir higienos norminių aktų reikalavimų laikymąsi atsako rangovas.
3. Vykdant Darbus turi būti vadovaujamasi Statybos įstatymu, galiojančiais statybos techniniais reglamentais bei kitas teisės aktais.
4. Atliktiems Darbams turi būti suteikta teisės aktuose nustatyto termino Darbų kokybės garantija.

Garantinio laikotarpio metu nustatytus defektus, atsiradusius dėl rangovo kaltės, rangovas privalės pašalinti savo sąskaita.

1. Rangovas turi apžiūrėti planuojamą statybvietės teritoriją, įsivertinti visus privalomus atlikti Darbus, net jeigu jie nėra nurodyti Techniniame projekte, darbų kiekių žiniaraščiuose, ar šioje techninėje specifikacijoje, tačiau yra reikalingi atlikti. Neįvertintų darbų kiekių riziką prisiima rangovas. Už neapskaičiuotus ar praleistus darbus nebus apmokama, nors rangovas privalės juos įvykdyti pagal Techninio projekto sprendinius. Bet kokie reikalavimai, skirti užtikrinti statinio funkcinę paskirtį, yra svarbesni už sprendinius ir (ar) reikalavimus pateiktus pirkimo dokumentuose ir (ar) šioje Techninėje specifikacijoje, ir turi būti įvykdyti be jokių papildomų Lietuvos zoologijos sodo išlaidų.
2. Visos naudojamos konstrukcijos, gaminiai, medžiagos ir įranga turi būti nauji, projekto techninėse specifikacijose ir brėžiniuose nurodytus kokybės reikalavimus, būti sertifikuoti, pripažinti tinkamais naudoti Lietuvos Respublikoje nustatyta tvarka.
3. Visi darbai turi būti atliekami pagal numatytus sprendinius ir pirkimo sąlygas bei taikant tinkamus darbo metodus ir pagal naudingą gamybinę patirtį.
4. Svarbu įvertinti darbų eiliškumą, kad paskesni darbai nepakenktų anksčiau atliktų darbų kokybei.
5. Visi darbai, kurie perdaryti dėl aplaidumo papildomai neapmokami.
6. Iki statybos objekto pridavimo (pasirašyto statybos užbaigimo akto užregistravimo) rangovas atsako už statybvietės apsaugą ir sukurtą turtą.
7. Rangovas savo sąskaita privalo pašalinti iš statybvietės visas statybines atliekas ir šiukšles.
8. Sugadinus, pažeidus jau įrengtus takus ar kitą teritorijoje infrastruktūrą rangovas atstato ir papildomai neapmokami.
9. Perdavimo Užsakovui metu statybos objektas ir jam priskiriama teritorija turi būti išvalyta, švari ir tvarkinga.
10. Pirkimams taikytini minimalūs aplinkos apsaugos kriterijai: perkamai paslaugai ar darbui tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais (lygiaverčiai įrodymai gali būti priimami atliekant supaprastintus pirkimus ar Viešųjų pirkimų įstatymo ir Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo prieduose nurodytų socialinių ir kitų specialiųjų paslaugų pirkimus, o kitų pirkimų atvejais lygiaverčiai įrodymai priimami tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką).
11. Kiti lygiaverčiai aplinkos apsaugos vadybos užtikrinimo priemonių įrodymai gali būti tiekėjo taikomų aplinkos apsaugos vadybos priemonių aprašymas, atitinkantis visus šiuos reikalavimus:

- apibrėžta įmonės ar įstaigos vadovybės patvirtinta aplinkos apsaugos politika ir atitiktis aplinkos apsaugos reikalavimams teikiant paslaugas ir vykdant darbus;

- nustatyti reikšmingiausi aplinkos apsaugos aspektai, kuriems poveikį daro arba gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai;

- nustatyti aplinkosauginiai tikslai, uždaviniai ir priemonės šiems tikslams pasiekti;

- numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai;

- parengtas aplinkosauginių ir avarinių situacijų valdymo planas;

- vykdoma aplinkosauginio gerinimo veiklos kontrolė (pvz., parengiamos metinės ataskaitos, kurios pateikiamos ir pristatomos įmonės vadovybei).

1. **PRIDEDAMA:**
2. Sąnaudų žiniaraštis;
3. Atraminės sienutės (gabiono) planas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_